

NOTA DE FUNDAMENTARE
la proiectul hotărârii de Guvern privind organizarea și funcționarea Biroului de Investigare a Accidentelor și Incidentelor în Transporturi

	1. Denumirea sau numele autorului și, după caz, a/al participanților la elaborarea proiectului actului normativ

	Proiectul hotărârii de Guvern privind Regulamentului privind organizarea și funcționarea Biroului de Investigare a Accidentelor și Incidentelor în Transporturi a fost elaborat de către Biroul de Investigare a Accidentelor și Incidentelor în Transporturi.

	2. Condițiile ce au impus elaborarea proiectului actului normativ

	2.1. Temeiul legal sau, după caz, sursa proiectului actului normativ

	Proiectul este elaborat întru aducerea în concordanță cu a Regulamentului privind organizarea și funcționarea Biroului de Investigare a Accidentelor și Incidentelor în Transporturi, aprobat prin Hotărârea Guvernului nr. 36/2023 cu prevederile Hotărârii Guvernului nr.284/2025 privind reglementarea modului de organizare și funcționare a autorităților administrației publice centrale de specialitate, și anume cu prevederile structurii-tip a autorităților administrative centrale din subordinea Guvernului.
Totodată, proiectul vine să instituie Serviciului control conformitate, care v-a asigura monitorizarea conformării subdiviziunilor în procesul de realizare a atribuțiilor specifice investigării evenimentelor în transport cu cerințele relevante și a gradului de adecvare a procedurilor, inclusiv prin instituirea unui proces de supraveghere. Acest lucru v-a permite asigurarea ca activitățile desfășurate de către investigatori sunt în concordanța cu legislația națională și internațională din domeniile de competență a acestora.


	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative

	Biroul de Investigare a Accidentelor și Incidentelor în Transporturi, fondat în anul 2023, este autoritatea administrativă centrală responsabilă de organizarea investigațiilor privind siguranța în domeniul transportului aerian, feroviar și naval. Activitatea acestuia este reglementată de Legea 213/2021 cu privire la investigarea accidentelor și incidentelor în transporturi.
La moment, structura Biroului include 5 subdiviziuni, dintre care 3 subdiviziuni responsabile de investigarea accidentelor pe fiecare domeniu în parte.
Proiectul dat prevede instituirea Serviciului control conformitate, fapt discutat în cadrul reuniunii de screening bilateral pentru Capitolul 14 (Politica de transport) și capitolul 21 (Rețele Transeuropene) , care a avut loc la Bruxelles în data de 10-13 Iunie,  și inclus în poziția de negocieri și în planurile de viitor în prezentările pe Capitolul 14. Acest serviciu v-a fi constituit dintr-un angajat, prin reducerea unei poziții de investigat și trecerea acesteia în consultant principal, care în activitatea sa v-a monitoriza conformarea cu cerințele relevante și a gradului de adecvare a procedurilor, inclusiv prin instituirea unui proces de supraveghere. Acest lucru v-a permite asigurarea ca activitățile desfășurate de către investigatori sunt în concordanța cu legislația națională și internațională din domeniu.
 Reieșind din considerentul că conform prevederilor Hotărârii Guvernului nr.284/2025 privind reglementarea modului de organizare și funcționare a autorităților administrației publice centrale de specialitate, autoritățile administrative centrale din subordinea Guvernului sunt investite cu atribuții de elaborare a  documentelor de politici publice, a proiectelor de acte normative în domeniile de gestiune, se va trece funcția de specialist principal din cadrul Secției management instituțional în funcți de consultant principal care v-a fi responsabil de elaborarea proiectelor de acte normative din domeniul de gestiune a Biroului.
Potrivit Regulamentului de organizare și funcționare, Biroul are misiunea de a organiza, conduce și coordona activitatea de investigație tehnică privind siguranța în transportul aerian, feroviar și naval cu scopul de a determina cauzele și circumstanțele în care s-au produs evenimentele în transport și de a emite recomandări privind siguranța. 

De asemenea, în sarcina Biroului sunt atribuite realizarea următoarelor funcții de bază:
1) în domeniul aviației civile:
a) realizează investigația accidentelor aeronautice, incidentelor aeronautice și incidentelor aeronautice grave produse pe teritoriul Republicii Moldova; 
b) realizează investigația accidentelor aeronautice, incidentelor aeronautice și incidentelor aeronautice grave cu implicarea unor aeronave înmatriculate în Republica Moldova; 
c) emite recomandări privind siguranța în vederea prevenirii unor evenimente similare;
2) în domeniul transportului feroviar: 
a) realizează investigația incidentelor feroviare, accidentelor feroviare și accidentelor feroviare grave produse pe teritoriul Republicii Moldova; 
b) realizează investigația accidentelor feroviare grave cu implicarea materialului rulant înregistrat sau întreținut de o întreprindere feroviară autorizată în Republica Moldova;
c) emite recomandări privind siguranța în vederea prevenirii unor evenimente similare;
3) în domeniul transportului naval: 
a) realizează investigația accidentelor navale, accidentelor navale grave şi accidentelor navale foarte grave produse în apele teritoriale și pe căile navigabile interne ale Republicii Moldova;
b) realizează investigația accidentelor navale care implică nave aflate sub pavilionul Republicii Moldova;
c) realizează investigația accidentelor navale care implică interese majore ale Republicii Moldova;
d) emite recomandări privind siguranța în vederea prevenirii unor evenimente similare.

În conformitate cu funcțiile de bază, în Regulament sunt expres indicate  atribuțiile și drepturile Biroului.
Totodată, se propune aprobarea unui efectiv-limită al Biroului de 17 unități de personal, cu stabilirea următoarei structuri organizaționale:
Director general – (1 unitate);
Serviciul audit intern – (1 unitate);
Serviciul control conformitate – (1 unitate);
Serviciul investigare evenimente aeriene – (3 unități);
Serviciul investigare evenimente feroviare – (2 unități);
Serviciul investigare evenimente navale – (3 unități);
Direcția management instituțional – (6 unități).

	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi

	Proiectul hotărârii de Guvern privind modificarea Hotărârii  Guvernului nr. 36/2023 privind constituirea, organizarea și funcționarea Biroului de Investigare a Accidentelor și Incidentelor în Transporturi vine să:
1) instituie Serviciului control conformitate din cadrul Biroului;
2) modifice funcția de specialist principal din cadrul Secției management instituțional în funcția de consultant principal;
3) aprobe structura Biroului

	3.2. Opțiunile alternative analizate și motivele pentru care acestea nu au fost luate în considerare

	În cadrul procesului de elaborare a proiectului de hotărâre, au fost analizate opțiunile alternative pentru optimizarea structurii și atribuțiilor Biroului. Principalele opțiuni analizate și motivele pentru care acestea nu au fost luate în considerare sunt expuse mai jos:
1) Păstrarea structurii organizaționale existente, ar fi implicat menținerea structurii și atribuțiilor actuale, fără a introduce modificări semnificative și aducerea în concordanță cu bunele practici europene. Respectiv, păstrarea structurii actuale nu ar fi rezolvat ineficiența operațională descrisă de problemele și deficiențele identificate. Totodată, structura existentă nu permite o reacție adecvată la multitudinea de procese, complexitatea și intensitatea acestora la cerințele naționale și internaționale, în special în procesul de aderare la UE.
2) Continuarea activității în cadrul structurii actuale ar presupune reducerea atribuțiilor și/sau competențelor. 
După analizarea opțiunilor alternative, s-a constatat că modelul propus presupune un raport echilibrat de eficiență și eficacitate instituțională. 

	4. Analiza impactului de reglementare 

	4.1. Impactul asupra sectorului public

	Nu are impact asupra sectorului public.

	4.2. Impactul financiar și argumentarea costurilor estimative

	Implementarea proiectului hotărârii de Guvern necesită alocarea unor mijloace financiare suplimentare din bugetul de stat de până la 5 000 lei anual, astfel, finanțarea nu v-a afecta esențial bugetul de stat. Această modificare va contribui la fortificarea capacităților instituționale și funcționale ale autorității administrative vizate întru realizarea eficientă a funcțiilor în domeniile de activitate atribuite.

	4.3. Impactul asupra sectorului privat

	Nu are impact asupra sectorului privat.

	4.4. Impactul social

	Nu are impact social.

	4.4.1. Impactul asupra datelor cu caracter personal

	Nu are impact social.

	4.4.2. Impactul asupra echității și egalității de gen

	Nu are impact asupra echității și egalității de gen.

	4.5. Impactul asupra mediului

	Nu are impact asupra mediului

	4.6. Alte impacturi și informații relevante

	 Nu sunt.

	5. Compatibilitatea proiectului actului normativ cu legislația UE 

	5.1. Măsuri normative necesare pentru transpunerea actelor juridice ale UE în legislația națională

	-

	5.2. Măsuri normative care urmăresc crearea cadrului juridic intern necesar pentru implementarea legislației UE

	 -

	6. Avizarea și consultarea publică a proiectului actului normativ

	Proiectul hotărârii de Guvern va fi supus consultărilor publice și avizărilor/expertizărilor de către entitățile publice de resort, inclusiv cele implicate în implementarea hotărârii, în conformitate cu prevederile Legii nr. 100/2017 cu privire la actele normative.
După definitivarea proiectului în urma procesului de avizare, proiectul de act normativ va fi remis spre expertizare, după cum urmează:
Expertizare:
- Ministerul Justiției;
- Centrul Național Anticorupție.
[bookmark: _GoBack]În scopul respectării prevederilor Legii nr.239/2008 privind transparența în procesul decizional, proiectul este publicat și poate fi accesat pe pagina web oficială a Cancelariei de Stat (compartimentul „Transparență decizională”, directoriul „Anunțuri de inițiere a politicilor”) și pe portalul guvernamental www.particip.gov.md la data 01.12.2025, la adresa - https://particip.gov.md/ro/document/stages/anunt-privind-initierea-elaborarii-proiectului-hotararii-de-guvern-privind-organizarea-si-functionar/15614 

	7. Concluziile expertizelor

	 Proiectul de hotărâre va fi supus expertizei juridice și respectiv, expertizei anticorupție în conformitate cu cerințele Legii nr.100/2017 cu privire la actele normative. Rezultatele expertizelor menționate supra vor fi incluse în Sinteza obiecțiilor și propunerilor.

	8. Modul de încorporare a actului în cadrul normativ existent

	 Nu necesită a fi modificate sau aprobate careva acte normative.

	9. Măsurile necesare pentru implementarea prevederilor proiectului actului normativ

	 Odată cu aprobarea proiectului, sunt necesare sunt necesare următoarele intervenții:
1. Modificarea Statului de personal a Biroului de Investigare a Accidentelor și Incidentelor în Transporturi.  
2. Modificarea Schemei de încadrare a Biroului de Investigare a Accidentelor și Incidentelor în Transporturi.  





Director general                                                       Constantin SÎRBU
